|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Povilas Steponas Sapiega** |
| --- |
|  |
| Sapiegos |
| Herbas „Lis" |
| Herbas „Lis" |
|  |
| Gimė | 1565 m. |
| Mirė | 1635 m. birželio 19 d. (~70 metų)Alšėnai |
| Tėvas | Bagdonas Povilas Sapiega |
| Motina | Marija Kapustianka |
| Sutuoktinis (-ė) | Regina Dubovska, Elžbieta Vėselen, Katarina Goslavska, Sofija Danilovič |
| Vaikai | Oną Kotryną, Teofilė, Kristina |
|  |
|  **Vikiteka** | Povilas Steponas Sapiega |

  

**Povilas Steponas Sapiega** (1565–1635 m. birželio 19 d. Alšėnai) – LDK valstybinis ir karinis veikėjas, dvariškis (nuo 1588 metų), Lietuvos didysis žirgininkas (1593–1623 m.), Lietuvos pakancleris (1623–1635 m.). Telšių ir Gomelio seniūnas. Alšėnų pilies statytojas.

Biografija
----------

Lietuvos magnatų Sapiegų giminės, Kodenio linijos, herbo „Lis" savininkas. Minsko vaivados Bagdono Povilo Sapiegos (m. 1593) ir Marijos Kapustiankos (m. apie 1570) antrasis sūnus. Broliai – Naigarduko vaivada Kristupas Mikalojus ir Gomelio seniūnas Andrius Jurgis.

Mokėsi Vilniaus akademijoje. Nuo 1588 metų minimas kaip karaliaus Žygimanto III Vazos dvaro dvariškis. 1593 metais dėka Lietuvos didžiojo kanclerio Leono Sapiegos palaikymo gavo Lietuvos didžiojo žirgininko pareigybę. 1600 metais buvo išrinktas pasiuntiniu į seimą. Tais pačiais metais vyko į Romą, kur buvo priimtas paties Romos popiežiaus Klemento VIII, 1604 metais buvo antrąkart išrinktas pasiuntiniu į seimą.

1609–1611 metais Povilas Steponas Sapiega dalyvavo Smolensko kampanijoje, vadovaujant Lenkijos karaliui ir Lietuvos didžiajam kunigaikščiui Žygimantui III Vazai. Apgulties metu neteko rankos. Už nuopelnus tėvynei 1611 metais gavo Gomelio seniūniją. 1611 ir 1619 metais vėl išrinktas pasiuntiniu į seimą.

1623 m. kovo 14 d. Povilas Steponas Sapiega gavo Lietuvos didžiojo pakanclerio pareigybę. Buvo šalininkas to, kad Lenkijos talerius ir dukatus nustotų vežti į užsienį.

1632 metais siulė pradėti derybas su Švedijos karaliumi Gustavu II Adolfu, kad išvengti Rusijos ir Švedijos karinės sąjungos sudarymo, nukreipto prieš ATR.

Kraliaus Žygimanto III Vazos gyvenimo pabaigoje Lietuvos pakancleris Povilas Steponas Sapiega gyveno karaliaus dvare, po to dalyvavo slaptose senato posėdžiuose vadovaujant Lenkijos Primui Jonui Venžikui (1632 m. gegužės 2-5), taip pat toliau dalyvavo naujo karaliaus rinkimuose ir dalyvavo Vladislavo IV Vazos karūnacijoje 1633 metų vasarį.

1633 metų liepą dalyvavo Lenkijos-Lietuvos armijos žygyje vadovaujant Vladislovui IV į Smolenską, bet dėl silpnos sveikatos buvo priverstas grįžti atgal. Kaip vyresnis Sapiegų giminės atstovas Lietuvos pakancleris Povilas Steponas Sapiega pristatė karaliaus dvare Kazimierą Leoną sapiegą, jaunesnį sūnų Leono Sapiegos mirusio kelis menesius atgal.

1635 metų liepą Lietuvos pakancleris Povilas Steponas Sapiega mirė savo dvare – Alšėnuose. Buvo palaidotas pranciškonų vienuolyne Alšėnuose.

Šeima
-----

Buvo vedęs keturis kartus. 1599 metais pirmos vedybos buvo su Regina Dubovska, 1602 metais vedė antrą kartą Elžbietą Vėselen (m. 1615), nuo vedybų turėjo tris dukras (Oną Kotryną, Teofilę ir Kristiną). 1618 metais trečią kartą vedė Katariną Goslavską (m. po 1624). 1630 metais vedė ketvirtą kartą Sofiją Danilovič (m. 1642).

Literatūra
----------

* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.

  


| Politinis postas |
| --- |
| Prieš tai:**Albertas Stanislovas Radvila** |  **Lietuvos pakancleris**1623–1635 | Po to:**Steponas Pacas** |

|  |  |  |  |  |
| --- | --- | --- | --- | --- |
| 

| Ž • A • RLietuvos pakancleriai |
| --- |
|  |
| 
Ostapas Valavičius • Kristupas Radvila Perkūnas • Leonas Sapiega • Gabrielius Vaina • Eustachijus Valavičius • Jeronimas Valavičius • Albertas Stanislovas Radvila • Povilas Steponas Sapiega • Steponas Pacas • Martynas Tryzna • Kazimieras Leonas Sapiega • Kristupas Zigmantas Pacas • Aleksandras Kristupas Naruševičius • Mykolas Kazimieras Radvila • Dominykas Mikalojus Radvila • Karolis Stanislovas Radvila • Stanislavas Antanas Ščiuka • Kazimieras Čartoriskis • Mykolas Frederikas Čartoriskis • Mykolas Antanas Sapiega • Antanas Pšezdeckis • Joachimas Liutauras Chreptavičius • Kazimieras Konstantinas Pliateris |  |

 |